Решение на Общия съд от 12 октомври 2022 г. — MCO (IP)/EUIPO — C8 (C2)
(Дело T-461/21)1
(Марка на Европейския съюз — Производство по възражение — Заявка за фигуративна марка на Европейския съюз „C2“ — По-ранна национална фигуративна марка „С8“ — Относително основание за отказ — Вероятност от объркване — Взаимозаменяемост на факторите — Член 8, параграф 1, буква б) от Регламент (ЕС) 2017/1001 — Задължение за мотивиране)
Език на производството: френски
Страни
Жалбоподател: MCO (IP) Holdings Ltd (Тортола, Британски Вирджински острови) (представител: A. Roughton, barrister)
Ответник: Служба на Европейския съюз за интелектуална собственост (представители: J. Hamel и D. Hanf)
Друга страна в производството пред апелативния състав на EUIPO, встъпила в производството пред Общия съд: C8 (Иси-ле-Мулино, Франция) (представители: M. Georges-Picot и C. Cuny, avocates)
Предмет
С жалба на основание член 263 ДФЕС жалбоподателят иска отмяна на решението на втори апелативен състав на Службата на Европейския съюз за интелектуална собственост (EUIPO) от 26 май 2021 г. (преписка R 909/2020-2)
Диспозитив
Отменя решението на втори апелативен състав на Службата на Европейския съюз за интелектуална собственост (EUIPO) от 26 май 2021 г. (преписка R 909/2020 2) в частта, в която се отнася до услугите, за които е установена слаба степен на сходство.
Отхвърля жалбата в останалата ѝ част.
MCO (IP) Holdings Ltd, l’EUIPO и C8 понасят направените от тях съдебни разноски.
____________
1     ОВ C 412, 11.10.2021 г.